                                              ROMÂNIA
                                        JUDEŢUL BUZĂU
                                      MUNICIPIUL BUZĂU
                                      -CONSILIUL LOCAL-


HOTĂRÂRE 
privind propunerea de declarare a unui teren ca bun de uz și de 
interes privat local - 1


Consiliul Local al Municipiul Buzău, judeţul Buzău, întrunit în şedinţă ordinară;
	Având în vedere:
[bookmark: _Hlk13745858]-referatul de aprobare al primarului municipiului Buzău, înregistrat sub nr. 416/CLM/10.12.2020;
- raportul comun înregistrat la nr. 135.548/10.12.2020 al Serviciului Evidenţă  Patrimoniu şi Licitaţii și al Serviciului Juridic din cadrul aparatului de specialitate al primarului municipiului Buzău;
- referatul Comisiei speciale de inventariere a domeniului public și privat al municipiului Buzău înregistrat la nr. 123.676/10.11.2020 prin care se propune declararea unor terenuri ca bunuri de uz și de interes privat local;
- avizul Comisiei pentru amenajarea teritoriului, urbanism, administrarea domeniului public și privat al municipiului;
- avizul Comisiei juridică, pentru administraţie publică locală, disciplină, respectarea drepturilor şi libertăţilor cetăţenești; 
- calcul estimativ teren intravilan conform ” Ghid 2020 – Studiu de piaţă care conţine valori informative consemnate pe piaţa imobiliară specifică anului precedent Judeţul Buzău - Pentru uzul notarilor publici ” înregistrat sub nr. 135.400/10.12.2020.
În temeiul prevederilor art. 129, alin. (1), alin. (2), lit. c), art. 354 și art. 355, art. 139, alin. (1), alin. (3), lit. g), coroborat cu art. 5, lit. cc), precum şi art. 196, alin. (1), lit. a) din OUG nr. 57/2019 privind Codul administrativ, cu modificările și completările ulterioare, 
	


H O T Ă R Ă Ş T E:

[bookmark: _Hlk44941744]Art. 1.- Se aprobă declararea ca bun de uz și de interes privat local a terenului în suprafaţă de 200,00 m.p. situat în municipiul Buzău, șoseaua Brăilei nr. 2, identificat conform planului de amplasament şi delimitare a imobilului întocmit de persoana autorizată Nănescu Constantin, plan prevăzut în Anexa care face parte integrantă din prezenta hotărâre.
Valoarea estimată este de 55.000,00 lei, fără TVA.
Art.2.- Consiliul Local al municipiului Buzău îşi însuşeşte valoarea prevăzută la art. 1.
Art.3.- Primarul Municipiului Buzău, va aduce la îndeplinire prevederile prezentei hotărâri prin intermediul Comisiei speciale de inventariere a domeniului public și privat al municipiului Buzău, Direcţiei Finanţe Publice Locale şi Serviciului Evidenţă Patrimoniu şi Licitaţii.


  PREŞEDINTELE ŞEDINŢEI,
                              consilier local Ionuț – Sorin Apostu









                                                                     
                                                                      CONTRASEMNEAZĂ:
                                          SECRETARUL GENERAL AL MUNICIPIULUI BUZĂU
                                                                            Eduard Pistol
 













Buzău, 22 decembrie 2020    
Nr. 295


Această Hotărâre a fost adoptată de Consiliul Local al Municipiului Buzău în şedinţa din data de 22 decembrie 2020, cu respectarea prevederilor art. 139, alin. (1) şi (3) lit. g), coroborat cu art. 5, lit. cc) din OUG nr. 57/2019 privind Codul administrativ, cu modificările și completările ulterioare, cu un număr de 16 voturi pentru, 6 abţineri şi 0 voturi împotrivă, din numărul total de 22 consilieri în funcţie şi 22 consilieri prezenţi la şedinţă.


ROMÂNIA
JUDEŢUL BUZĂU
MUNICIPIUL BUZĂU
- PRIMAR -
Nr. 416/CLM/10.12.2020





REFERAT  DE  APROBARE
[bookmark: _Hlk44937762]la proiectul de hotărâre privind propunerea de declarare a unui teren ca bun de uz și de interes privat local - 1

	
[bookmark: _Hlk55903956]	Prin referatul înregistrat la nr. 123.676/2020 Comisia specială de inventariere a domeniului public și privat al municipiului Buzău a propus, la punctul 2, declararea unui  teren în suprafaţă de 200,00 m.p. situat în municipiul Buzău, șoseaua Brăilei nr. 2, ca bun de uz și de interes privat local.
	Terenul este identificat conform planului de amplasament şi delimitare a imobilului întocmit de persoana autorizată Nănescu Constantin.
Terenul nu face obiectul unor cereri de reconstituire a dreptului de proprietate publică depuse anterior în temeiul Legii nr. 10/2001 care reglementează regimul juridic al imobilelor preluate în mod abuziv în perioada 6 martie 1945 - 22 decembrie 1989, nu este grevat de sarcini şi nu formează obiectul unor litigii.
Întrucât terenul nu poate fi folosit pentru realizarea unui obiectiv public (drum, parcare, etc.) poate fi valorificat prin vânzare cu licitație publică deschisă.
 Având în vedere cele de mai sus, propun declararea ca bun de uz și de interes privat local a acestui teren.
  În sensul celor de mai sus s-a întocmit alăturatul proiect de hotărâre, cu rugămintea de a fi adoptat în forma prezentată.


P R I M A R,
Constantin Toma






















































                                                    ROMÂNIA
                                              JUDEŢUL BUZĂU
PRIMĂRIA MUNICIPIULUI BUZĂU
[bookmark: _Hlk44938313] - Serviciul Evidenţă Patrimoniu şi Licitaţii –
-Serviciul Juridic -
Nr. 135.548/10.12.2020





RAPORT COMUN
la proiectul de hotărâre privind propunerea de declarare a unui teren 
ca bun de uz și de interes privat local – 1


	Potrivit art. 354, alin. (1) şi (2) din Ordonanţa de Urgenţă nr. 57/2019 privind Codul administrativ, domeniul privat al unităţilor administrativ-teritoriale este alcătuit din bunuri aflate în proprietatea lor şi care nu fac parte din domeniul public.
[bookmark: _Hlk55907747]  Prin referatul înregistrat la nr. 123.676/2020 Comisia specială de inventariere a domeniului public și privat al municipiului Buzău a propus, la punctul 2, declararea terenului în suprafaţă de 200,00 m.p. situat în municipiul Buzău, șoseaua Brăilei nr. 2, ca bun de uz și de interes privat local.
	   Terenul este identificat conform planului de amplasament şi delimitare a imobilului întocmit de persoana autorizată Nănescu Constantin.
	Conform art. 286, alin. (4)  domeniul public al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean.
[bookmark: _Hlk54082708]	 Terenul propus pentru a fi declarat ca bun de uz și de interes privat local se află în administrarea Consiliului Local al Municipiului Buzău, dar până în prezent nu a fost stabilită situaţia lui juridică. Acest teren nu se încadrează în lista bunurilor prevăzute în anexa nr. 4, nu a fost declarat ca bun public prin hotărâre a consiliului local şi nici prin lege ca fiind bun de uz sau de interes public naţional ori judeţean.
Întrucât terenul nu poate fi folosit pentru realizarea unui obiectiv public (drum, parcare, etc.) poate fi valorificat prin vânzare cu licitație publică deschisă.
Conform art. 354, alin. (1) din Ordonanţa de Urgenţă nr. 57/2019 privind Codul administrativ, acest teren poate fi declarat ca bun de uz și de interes privat local. 




În acest scop s-a elaborat proiectul de hotărâre anexat, pentru a fi introdus pe ordinea de zi a şedinţei Consiliului Local al Municipiului Buzău, în vederea adoptării lui.



   Serviciul Evidenţă Patrimoniu                                Serviciul Juridic,
              şi Licitaţii,                                                           
               Șef Serviciu                                                         Viorel Dima     
              Rodica Cuza
                                                                                                           
                                                                                                     




      
                                                                                                          Întocmit, 
          Emilia Izabela Lungu

























PRIMĂRIA MUNICIPIULUI BUZĂU
Serviciul Evidenţă Patrimoniu şi Licitaţii
Nr. 135.400/10.12.2020





Calcul estimativ teren intravilan conform ”Ghid 2020 –Studiu de piaţă
care conţine valori informative consemnate pe piaţa imobiliară specifică
anului precedent Judeţul Buzău – Pentru uzul notarilor publici ”- pentru
terenul situat în municipiul Buzău, șoseaua Brăilei nr. 2



Conform Hotărârii nr. 246 din 26 noiembrie 2009 a Consiliului Local al Municipiului Buzău pentru aprobarea încadrării terenurilor din intravilanul şi extravilanul municipiului Buzău pe zone şi categorii de folosinţă, modificată şi completată prin Hotărârea nr. 89 din 28 mai 2015, se estimează valoarea de inventar pentru terenul în suprafaţă de 200,00 m.p. situat în municipiul Buzău, șoseaua Brăilei nr. 2.
 
Estimarea valorii terenului s-a făcut conform Ghidului 2020 în care valoarea de piaţă minimă a terenurilor extravilane aflate în zona B este 275,00 lei/m.p., rezultând  o valoare estimată de :
200,00 m.p. x 275,00 lei/m.p. = 55.000,00 lei, fără TVA



     ŞEF SERVICIU,                                                                   Întocmit,
  Rodica Cuza                                                             Emilia – Izabela Lungu
